Mosonmagyaróvár Nagytérségi Hulladékgazdálkodási Önkormányzati Társulás Társulási Tanácsa

NHGT/5/2023

**J e g y z ő k ö n y v**

Készült a Mosonmagyaróvár Nagytérségi Hulladékgazdálkodási Önkormányzati Társulás Társulási Tanácsának 2023. szeptember 26-i nyilvános üléséről, melyet a Mosonmagyaróvár Polgármesteri Hivatal I. emeleti tárgyalójában 1400órai kezdettel tartott.

**Jelen voltak a Társulási Tanács részéről:**

Dr. Árvay István – elnök – Mosonmagyaróvár Nagytérségi Hulladékgazdálkodási

 Önkormányzati Társulás Társulási Tanácsa

Nyitrai József – Mosonmagyaróvár Város Önkormányzat képviselője

Családi János – Csorna Város Önkormányzat képviselője

Lőrincz György – Jánossomorja Város Önkormányzat polgármestere

Kovács Andor Tamásné – Dunakiliti Község Önkormányzat polgármestere

Majthényi Tamás – Halászi Község Önkormányzat polgármestere

Török Sándor – Mosonszolnok Község Ö

Varga Imre Róbert – Bogyoszló Község Önkormányzat polgármestere

**Meghívottak**:

 Fehérné dr. Bodó Mariann – Mosonmagyaróvár Polgármesteri Hivatal

 Molnárné Nagy Edina – Társulás

Czinderné dr. Hegedüs Éva – térségi koordinátor

Hancz Attila – Kisalföldi NKft.

Kosár Tibor – Kisalföldi NKft.

Kocsis Róbert László – FB tag

Timár Károlyné - jegyzőkönyvvezető

***Dr. Árvay István – elnök*:** Köszöntötte a megjelenteket és megállapította, hogy az ülés határozatképes. Jegyzőkönyvvezetésre Timár Károlynét, hitelesítésre Nyitrai József és Lőrincz György tanácstagokat kérte fel.

A Mosonmagyaróvár Nagytérségi Hulladékgazdálkodási Önkormányzati Társulás Társulási Tanácsa 8 igen szavazattal, egyhangúan az alábbi határozatot hozta:

**35/2023. (IX.26.) TT. határozat:**

**Napirend:**

1. Kisalföldi Hulladékgazdálkodási Nonprofit Kft. 2023. I. féléves beszámolója

Előadó: Hancz Attila ügyvezető

1. A Társulás 2023. évi költségvetésének módosítása 1-6. hónap

Előadó: Dr. Árvay István elnök

1. Tájékoztató a KEHOP-3.2.1-15-2017-00022 „Komplex hulladékgazdálkodási rendszer fejlesztése a mosonmagyaróvári régióban, különös tekintettel az elkülönített hulladékgyűjtési, szállítási és előkezelő rendszerre” pályázatról

Előadó: Dr. Árvay István elnök

**1.Napirendi pont:** Kisalföldi Hulladékgazdálkodási Nonprofit Kft. 2023. I. féléves beszámolója

***Dr. Árvay István – elnök:*** Megkérem Hancz Attilát, hogy tájékoztassa a Tanácsot!

***Hancz Attila:***  Júliustól történt a változás, a lakosságtól az edények elszállítása nem változott. A hulladékudvarunkból bizonyos hulladéktípusok elszállítása a mai napig nem megoldott, emiatt olykor kaotikus állapotok uralkodnak a hulladékudvarban. A fém, az elektronikai hulladékok, illetve a gumi hulladékok elszállítására a MOHU nagyon későn kötött szerződést, ráadásul úgy, hogy a feltételekre ezek a partnerek nem voltak felkészülve. Nincs csere konténerük, nincs emberük, aki felrakja az elektronikai hulladékot. Felmerült, hogy bizonyos hulladéktípusoknak korlátozzuk az átvételét, mert nagyon nyögve-nyelősen megy. Az általunk szállított hulladékok zökkenőmentesen, napra pontosan elkerülnek Győrbe, Csérre vagy a jánossomorjai kezelőbe. Többszöri egyeztetés után is nehezen mozdulunk előre a korábban említetett hulladéktípusoknál. A jánossomorjai hulladékkezelő – most két műszakban – jól működik. Kapunk Győrből is hulladékot, tehát annak a válogatásával is foglalkozunk, ez a szerződésnek is tárgya volt. Szakmailag ennyit szerettem volna elmondani. Készült egy elektronikus felület, a rendelések kezelésére, amit a kollégáink hamar elsajátítottak. A fizetés az rendben van. Egy hónap tapasztala után pontosan, számlalejáratkor fizettek. Kellemesebb a kapcsolat indítás, mint ahogy azt gondoltuk. Fejlesztésekre is gondolnak januártól, a visszaváltós rendszer elindul minden, 400 m2-nél nagyobb üzlethelyiségben, illetve biológiai hulladékgyűjtésben is gondolkodnak a lakosságtól. Ez nem a zöld hulladékot takarja csak, hanem zömében az ételhulladékot is.

***Dr. Árvay István – elnök:*** Van-e kérdés?

***Lőrincz György:*** A Rekultív Kft. által üzemeltett hulladéklerakóval kapcsolatban van-e információ?

***Kosár Tibor:*** Jelen pillanatban az látszik, hogy a MOHU nem vette be a Rekultív Kft. -t a végpontok közé. A Rekultív Kft.-vel kötött megállapodásunk június 30-án lejárt, miszerint az előző évek tartozásait ütemterv szerint kifizetjük. A Bíróságon elindította a Kisalföldi Kft. ellen a felszámolási eljárást, a tartozás kifizetésére, amit megtettünk. A másik tétele pedig egy késedelmi kamat tartozás, amit már korábban is vitattunk. Még kb. 120 millió kamatot kérnek számon rajtunk, ami szerintünk 50 millió forintot tehet ki. Nincs információnk, hogy a bíróság hozott-e döntést az ügyben. Nem beszéltünk még a MOHU által fizetett összeg nagyságrendjéről. A korábbi ülések alkalmával már beszéltük, hogy a szolgáltatást több részre osztották, külön megállapodást kötöttünk minden részletre, ezekből áll össze a szolgáltatási díj, ami július hónapban 165 millió Ft + Áfa volt. Ez éves szinten mintegy 1,9 milliárd forintot jelent. Augusztus hónapban ez az összeg már 195 millió forint volt, ami évesítve 2,160 milliárd forint. Ezek alpján nagyjából 2 milliárd forint lesz onnan az árbevételünk. Ami változás az előző évekhez képest, hogy a Rekultív Kft.-nek nem kell már fizetnünk az elhelyezési költséget, ami 600 millió forintot tett ki.

***Dr. Árvay István – elnök:*** Ez az összeg jó lesz arra, hogy a Társulás felé a tartozást rendezzétek, akár egy éven belül. El kell majd döntenünk, hogy milyen álláspontot foglalunk el a Rekultív Kft.-vel kapcsolatban. Csorna szerződése lejárt, hulladékgazdálkodási jogkörünk megszünt, hulladékot nem szállítunk be, azt a szerződéseses kötelezettségünket, ami előírta, hogy kötelesek vagyunk a jánossomorjai lerakóra beszállítani a kommunális hulladékot, azt nem tudjuk teljesíteni. Ezen el kell gondolkodni ! Ha a Rekultív Kft. nem tud működni, nyilván nem fogja vállalni, hogy rekultiválja a depóniát. Akkor Jánossomorja lesz az elsődleges kötelezett, mint ingatlantulajdonos. A többiek csak felépítmény tulajdonosok. Ennek a hulladéknak a rekultivációja több milliárd forint. Ebben a témában össze kell ülnünk. Írtam is egy levelet a Felügyelőségnek, hogy közöljék velünk, tulajdonosokkal, hogy a Rekultív Kft. milyen engedélyekkel rendelkezik a hulladéklerakó vonatkozásában, tekintettel arra, hogy nincs hulladékbeszállítás a depóniára. A másik amire fel kell készülnünk, az a betétdíjas rendszer, hisz a hulladékgyűjtésünk egy része ki fog kerülni a rendeszerből. Meg kell nénzünk, hogy van-e olyan vállalkozási tevékenység amit ezekkel az eszközökkel árbevétel szerzés céljából elindíthatunk, hiszen már nem vagyunk közszolgáltatók, ez lehetséges. Céltartalékot kell képezni legalább 50 millió forint értékbe, ha általunk is jogosnak itélt a kamat tartozás a Rekultív Kft. felé. Maga a Társulás gazdaságosan működik. Van egy folyószámla hitele a Kisalföldi Kft.-nek, amiben van 350 millió forintnyi óvadék, amit eddig nem sikerült feloldani. Esedékes lesz a folyószámla hitel szerződés megújítása, de ezekkel a feltételekkel nem fogjuk ezt megtenni. Ennyit szerettem volna. Van-e kérdése valakinek?

***Kosár Tibor:*** Abba kéne döntést hozni, hogy a tíz darab kukás autó – amire szükségünk van - beszerzése mikor induljon, mert másfél év mire megjönnek?

***Dr Árvay István – elnök:*** Kell egy független szakvélemény, hogy az autó már nem javítható és el kell kezdeni apránként megrendelni. Amit javítani lehet javítani kell!

Ha nincs más, kérem, hogy szavazzunk!

A Mosonmagyaróvár Nagytérségi Hulladékgazdálkodási Önkormányzati Társulás Társulási Tanácsa 8 igen szavazattal, egyhangúan az alábbi határozatokat hozta:

**36/2023. (IX.26.) TT. határozat**

1. Mosonmagyaróvár Nagytérségi Hulladékgazdálkodási Önkormányzati Társulás Társulási Tanácsa a Kisalföldi Hulladékgazdálkodási Nonprofit Kft. 2023. I. féléves beszámolóját elfogadja.

Felelős: Hancz Attila ügyvezető

Határidő: azonnal

**2.Napirendi pont:** A Társulás 2023. évi költségvetésének módosítása 1-6. hónap

***Dr. Árvay István – elnök:*** Kérem Edinát, hogy tájékoztassa a Tanácsot!

***Molnárné Nagy Edina:*** Az első 6 hónapban kizárólag olyan átvezetéseket kellett eszközölni, amit a Tanács a korábbi döntéseivel elfogadott. Ilyen volt a 70 miliió forintos átcsoportosítás a tartalék terhére, működési célú visszatérítendő támogatásra. Az áprilisi tanács ülésen elsőkörben 184 millió forintot csoportosítottunk át, majd a következő ülésen, egy műszaki tartalom módosítással ez visszacsökkent 160 millió forintra, szintén a tartalék terhére és beruházásra történt az átcsoportosítás. Jelenleg 1 milliárd 350 millió forint van lekötésben, az utolsó kamat, amit kaptuk 13,47 %. Harmimcnapos lekötésekkel szoktunk élni, eddigi év során 125 millió 940 ezer forint kamatot sikerült felhalmozni.

***Dr. Árvay Istvány -elnök:*** Köszönjük szépen! Visszatérve a hulladékudvarra, azt nem tudom elfogadni, hogy korlátozzuk bizonyos hulladék átvételét.

***Török Sándor:***  Ideiglenesen nem lehet kialakítani hulladékudvarokat?

***Kosár Tibor:*** A lomtalanítás során sem lehetett fém-, és elektronikai hulladékot elhelyezni a konténerekbe, ezeket akkor is a hulladékudvarban kellett vinni. Ha sokáig nem fog ez megoldódni, akkor beszállítjuk Jánossmorjára a gumit, az elektronikai hulladékot és a fémet és ott lesz egy gyűjtőpont.

***Dr. Árvay István -elnök***: Két megoldás van. Vagy a hulladékudvarokat bővítjük, vagy elszállítjátok egy központi gyűjtőhelyre. Én a bővítést támogatom. Már nincs akadálya annak – ha a település is hozzájárul és hely is van - , hogy a kerítést kijjebb helyezzük. Nyilatkoztassátok a település vezetőket, hogy van-e lehetőségük rá!

Szavazzunk, ha elfogadjuk a költségvetés módosítását!

A Mosonmagyaróvár Nagytérségi Hulladékgazdálkodási Önkormányzati Társulás Társulási Tanácsa 8 igen szavazattal, egyhangúan az alábbi határozatot hozta:

**37/2023. (IX.26.) TT. határozat**

a Mosonmagyaróvár Nagytérségi Hulladékgazdálkodási Önkormányzati Társulás Tanácsa az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**Mosonmagyaróvár Nagytérségi Hulladékgazdálkodási Önkormányzati Társulás Tanácsa a Társulás 2023. évi módosított költségvetését az alábbiak szerint fogadja el:**

1. A határozat hatálya a Társulási Tanácsra terjed ki.
2. A Társulási Tanács a Társulás módosított költségvetésének címrendjét 2023. évre e határozat *8. sz. mellékletben* foglaltak szerint állapítja meg.
3. **A költségvetés módosított főösszegének megállapítása**
	1. A Társulási Tanács a Társulás 2023. évi módosított költségvetésének
4. kiadási főösszegét: 1.410.404.510 Ft-ban, azaz egymilliárd-négyszáztízmillió-négyszáznégyezer-ötszáztíz forintban,

ebből kötelező feladat 1.050.735.206 Ft, azaz egymilliárd-ötvenmillió-hétszázharmincötezer-kettőszázhat forint,

ebből önként vállalt feladat 359.669.304 Ft, azaz háromszázötvenkilencmillió-hatszázhatvankilencezer-háromszáznégy forint,

1. bevételi főösszegét: 728.279.252 Ft-ban, azaz hétszázhuszonnyolcmillió-kettőszázhetvenkilencezer-kettőszázötvenkettő forintban,

ebből kötelező feladat 473.520.978 Ft, azaz négyszázhetvenhárommillió-ötszázhúszezer-kilencszázhetvennyolc forint,

ebből önként vállalt feladat 254.758.274 Ft, azaz kettőszázötvennégymillió-hétszázötvennyolcezer-kettőszázhetvennégy forint,

1. a hiány összegét: 682.125.258 Ft-ban, azaz hatszáznyolcvankettőmillió-egyszázhuszonötezer-kettőszázötvennyolc forintban állapítja meg.
	1. A Társulás összevont költségvetési mérlegét a Tanács e határozat *1. sz. melléklete* szerint hagyja jóvá.
2. **A költségvetési határozat 4.2 pontja az alábbiak szerint módosul:**

4.1. A hiány belső finanszírozásának érdekében a Tanács az előző év(ek) költségvetési maradványának 682.125.258 Ft-ban, azaz hatszáznyolcvankettőmillió-egyszázhuszonötezer-kettőszázötvennyolc forint összegben való felhasználását rendeli el az alábbiak szerint:

a) működés finanszírozására felhasznált maradvány 522.125.258 Ft-ban, azaz ötszázhuszonkettőmillió-egyszázhuszonötezer-kettőszázötvennyolc forint,

b) fejlesztés finanszírozására felhasznált maradvány 160.000.000,- Ft, azaz egyszázhatvanmillió forint.

1. **A költségvetés mérlegei és kimutatásai**

5.1. A Társulás költségvetésében a felhalmozási és működési oldal egyensúlyát az *2. sz. melléklet* szerint hagyja jóvá.

5.2. A Társulás működési bevételeit jogcímenként, rovatonként a *3. sz. melléklet* szerint hagyja jóvá.

5.3. A Társulás felhalmozási bevételeit jogcímenként, rovatonként a *4. sz. melléklet* szerint hagyja jóvá.

5.4. A Társulás működési kiadásait jogcímenként, rovatonként a *5. sz. melléklet* szerint hagyja jóvá.

5.5. A Társulás felhalmozási kiadásait jogcímenként, rovatonként a *6. sz. mellélet* szerint hagyja jóvá.

5.6. A Társulás által átveendő és átadandó támogatásokat a *7. sz. melléklet* szerint hagyja jóvá.

Felelős: Dr. Árvay István elnök

Határidő: azonnal

**3. Napirendi pont:** Tájékoztató a KEHOP-3.2.1-15-2017-00022 „Komplex hulladékgazdálkodási rendszer fejlesztése a mosonmagyaróvári régióban, különös tekintettel az elkülönített hulladékgyűjtési, szállítási és előkezelő rendszerre” pályázatról

***Dr. Árvay István – elnök:*** A projekt lezárult, a záró ünnepségre a mai nap során került sor.

Egyéb napirend, hozzászólás nem volt, az elnök az ülést 14 óra 40 perckor bezárta.

k.m.f.

………………………………….

Dr. Árvay István

Elnök

…………………………………. ………………………………….

 Nyitrai József Lőrincz György

 TT tag TT tag

……………………………………

Timár Károlyné

 Jegyzőkönyvvezető